For få voksne: Kristine har taget sine børn ud af institution | fyens.dk
Kristine Mikkelsen har taget sønnerne David (t.v.) og Johan (t.h.) ud af institution, fordi hun synes, at normeringen er for lav. Sønnen David, der er fire år, blev stresset og ked af at være i børnehaven på grund af uro og larm. Foto: Katrine Becher Damkjær
Kristine Mikkelsen og manden Peter Runge Mahler har valgt at tage deres børn ud af daginstitutionerne. Der er for få voksne og for stor utryghed for parrets ældste søn, der ikke kan rumme for mange børn på en gang. Pædagogerne gør det godt, mener Kristine Mikkelsen. Det er dog ikke fair, at man forsvarer dårlige normeringer med, at der trods alt er gode medarbejdere, mener hun.
21 aug. 2019 kl. 19:00
Voldsom demonstration i Svendborg: Flygtning udvist for at spytte på Rasmus Paludan
Milliongevinster venter fortsat på ejere: Så lang tid kan der gå
Der skal sættes en stopper for de ågerkarle, der skamløst udnytter danskere med en begrænset indsigt i økonomi. Derfor skal der sættes en stopper for de såkaldte kviklån, som rask væk plyndrer folk for flere hundrede procent i rente om året. Derfor er det trist, at det endnu ikke er lykkedes for regeringen at finde et politisk flertal for en aftale, der kan beskytte forbrugerne mod lånehajerne. Forhandlingerne om at begrænse forbrugernes omkostninger ved kviklån er, som det fremgik af avisen torsdag, blevet sat i bero, fordi de politiske partier ifølge erhvervsminister Simon Kollerup ligger for langt fra hinanden. Det dur ikke, og Kollerup bør derfor straks genindkalde partierne til en forhandling. For det er helt urimeligt, at kviklånsudbyderne fortsat skal kunne flå forbrugerne for penge i det omfang, det sker nu. Der er, hvis de vellønnede folketingspolitikere har glemt det, eksempler på udlånere, der tager mere end 800 procent i rente om året for at låne penge ud – og det i en tid, hvor renten på resten af lånemarkedet er helt i bund, endog under nul. Ministeren og hans forhandlingspartnere bør hurtigt få indført et renteloft for denne type af lån. Om renteloftet kommer til at ligge på 15, 20 eller 25 procent, sådan som partierne skændes om, er mindre vigtigt. Det vigtige er at få gennemført en lovgivning, der stopper de lånehajer, der lige nu medvirker til at sætte nogle danskere i uoverskuelig gæld. Det er selvsagt ikke statens ansvar, om den enkelte låntager til fulde forstår de aftaler, som vedkommende måtte indgå med en bank eller et finansieringsinstitut. For det er, når alt kommer til alt, naturligvis den enkelte danskers eget ansvar at sætte sig ind i de regler og rammer, der gælder for netop det lån, der optages. Staten skal imidlertid sikre borgerne mod lånehajerne. Som det fremgår af straffeloven, er det nemlig strafbart at udnytte en anden persons økonomiske eller personlige vanskeligheder eller manglende indsigt i pengesager. Derfor skal ågerkarlene stoppes.